
	În ultima perioadă apare un fenomen nou în școlile din România. Copii de vârste specifice ciclurilor primar și gimnazial din diaspora se reîntorc în țară. Din cauza situațiilor financiare ori sociale traversate de familiile lor din străinătate, aceștia devin elevii școlilor din România prin echivalarea studiilor. 
	Ca profesor de limba și literatura română la gimnaziu, am întâlnit copii reîntorși din Franța, Italia, Spania care prezintă mari probleme de comunicare în limba română. Bariera de limbă aduce cu sine inadaptare socială, randament școlar scăzut, stimă de sine scăzută, expunere la fenomenul de bullying.  Dificultățile se pot remedia prin exerciții de dezvoltare a literației specializate pe recuperarea vocabularului și a comprehensiunii.
	Intenționez să derulez un proiect pe această direcție în cadrul Școlii Gimnaziale Nr.17 Galați și invit profesori de specialitate și asociații educaționale, precum și consilieri școlari să participe la acest demers în interesul copiilor cu decalaje de asimilare a limbii materne. Materialele vor deveni parte a unui ghid de bune practici la care putem fi colaboratori.
